Vyhodnotenie medzirezortného pripomienkového konania

Návrh nariadenia vlády Slovenskej republiky o limitoch výdavkov na obstaranie osobných automobilov štátnymi rozpočtovými organizáciami a štátnymi príspevkovými organizáciami  

Spôsob pripomienkového konania	Návrh nariadenia vlády sa predkladá v skrátenom legislatívnom konaní vzhľadom na to, že nariadenie vlády má nadobudnúť účinnosť rovnako ako novela zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, ktorá splnomocňuje na vydanie tohto nariadenia, t.j. 1. januára 2015.  	
Počet vznesených pripomienok, z toho zásadných	13  / 3 	
Počet vyhodnotených pripomienok	13 	
		
Počet akceptovaných pripomienok, z toho zásadných	4  / 2 	
Počet čiastočne akceptovaných pripomienok, z toho zásadných	1  / 1 	
Počet neakceptovaných pripomienok, z toho zásadných	8  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	 	 	 	x 	
3 .	Konfederácia odborových zväzov Slovenskej republiky 	 	 	 	x 	
4 .	Asociácia zamestnávateľských zväzov a združení Slovenskej republiky 	 	 	x 	 	
5 .	Národná banka Slovenska 	 	 	 	x 	
6 .	Najvyšší kontrolný úrad Slovenskej republiky 	 	 	 	x 	
7 .	Odbor aproximácie práva sekcie vládnej legislatívy Úradu vlády SR 	 	 	x 	 	
8 .	Štatistický úrad Slovenskej republiky 	 	 	 	x 	
9 .	Správa štátnych hmotných rezerv Slovenskej republiky 	 	 	x 	 	
10 .	Ministerstvo kultúry Slovenskej republiky 	 	 	 	x 	
11 .	Ministerstvo pôdohospodárstva a rozvoja vidieka Slovenskej republiky 	 	 	x 	 	
12 .	Protimonopolný úrad Slovenskej republiky 	 	 	x 	 	
13 .	Úrad geodézie, kartografie a katastra Slovenskej republiky 	 	 	 	x 	
14 .	Ministerstvo obrany Slovenskej republiky 	1 (0o,1z) 	 	 	 	
15 .	Úrad jadrového dozoru Slovenskej republiky 	 	 	 	x 	
16 .	Úrad pre normalizáciu, metrológiu a skúšobníctvo Slovenskej republiky 	 	 	 	x 	
17 .	Ministerstvo zahraničných vecí a európskych záležitostí Slovenskej republiky 	 	 	 	x 	
18 .	Ministerstvo hospodárstva Slovenskej republiky 	 	 	 	x 	
19 .	Úrad vlády Slovenskej republiky 	 	 	 	x 	
20 .	Ministerstvo zdravotníctva Slovenskej republiky 	 	 	 	x 	
21 .	Ministerstvo práce, sociálnych vecí a rodiny Slovenskej republiky 	 	5 (5o,0z) 	 	 	
22 .	Ministerstvo financií Slovenskej republiky 	 	 	 	x 	
23 .	Ministerstvo školstva, vedy, výskumu a športu Slovenskej republiky 	 	 	 	x 	
24 .	Najvyšší súd Slovenskej republiky 	 	 	 	x 	
25 .	Ministerstvo spravodlivosti Slovenskej republiky 	 	 	 	x 	
26 .	Národný bezpečnostný úrad 	 	3 (3o,0z) 	 	 	
27 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
28 .	Úrad priemyselného vlastníctva Slovenskej republiky 	 	 	x 	 	
29 .	Ministerstvo životného prostredia Slovenskej republiky  	 	 	x 	 	
30 .	Ministerstvo vnútra Slovenskej republiky 	2 (2o,0z) 	 	 	 	
31 .	Úrad pre reguláciu sieťových odvetví 	1 (0o,1z) 	 	 	 	
32 .	Úrad pre dohľad nad zdravotnou starostlivosťou 	 	 	x 	 	
33 .	Úrad na ochranu osobných údajov Slovenskej republiky 	1 (0o,1z) 	 	 	 	
	SPOLU	5 (2o,3z) 	8 (8o,0z) 	10 	17 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MO SR 	K prílohe k nariadenieu vlády č. .../2014 Z. z. 
V bode 5 žiadame na konci pripojiť tieto slová: "a príslušníkov spravodajských služieb". 

Odôvodnenie: 
Žiadame, aby sa limit výdavkov uvedený v bode 5 prílohy k nariadeniu vlády nevzťahoval na obstarávanie osobných automobilov spravodajských služieb, ktorých príslušníci plnia špeciálne úlohy vymedzené osobitnými zákonmi - zákonom NR SR č. 198/1994 Z. z. o Vojenskom spravodajstve v znení neskorších predpisov a zákonom NR SR č. 46/1993 Z. z. o Slovenskej informačnej službe v znení neskorších predpisov. Vo všeobecnej časti dôvodovej správy je uvedené, že limity sa nevzťahujú na obstaranie špeciálnych osobných automobilov alebo osobných automobilov so špeciálnou výbavou na plnenie úloh spravodajských a informačných služieb, avšak z textu návrhu nariadenia vlády a z prílohy k nemu táto skutočnosť nevyplýva. 

Pripomienku považujem za zásadnú. 
 	Z 	A 	Po vzájomnej komunikácií Ministerstvo obrany SR pripomienku ako zásadnú vzalo späť. 	
MPSVR SR 	K Prílohe k nariadeniu vlády bod 1. časť Limit výdavkov bez dane z pridanej hodnoty 
Odporúčame v prílohe k nariadeniu vlády bod 1. časť Limit výdavkov bez dane z pridanej hodnoty nahradiť slová „48 000 eur“ slovami „60 000 eur“. 
Odôvodnenie: 
Navýšenie limitu výdavkov pre obstarávanie osobných automobilov určených na prepravu 
štátnych tajomníkov a vedúcich úradov ministerstiev považujeme za potrebné, nakoľko je problematické obstarať osobný automobil do limitu 48 000 eur bez DPH, ktorý má mať pohon 
všetkých kolies zabezpečujúci vyššiu bezpečnosť posádky, dieslový motor z dôvodu nižšej 
spotreby pohonných hmôt, reprezentatívnu funkciu a zabezpečenia pohodlia posádky aj na 
dlhších služobných cestách. 
 	O 	N 	Limit navrhnutý Ministerstvom práce, sociálnych vecí a rodiny SR neprimerane zvyšuje výdavky štátneho rozpočtu, pričom navrhované zvýšenie je nad rámec súčasne platného uznesenia vlády SR č. 594 z 27. júna 2001 k návrhu cenových limitov nákupu osobných motorových vozidiel pre inštitúcie financované zo štátneho rozpočtu. 	
MPSVR SR 	K Prílohe k nariadeniu vlády bod 2. časť Limit výdavkov bez dane z pridanej hodnoty 
Odporúčame v prílohe k nariadeniu vlády bod 2. časť Limit výdavkov bez dane z pridanej hodnoty nahradiť slová „43 000 eur“ slovami „48 000 eur“. 
Odôvodnenie: 
Z dôvodu navýšenia limitu výdavkov pre obstaranie osobných automobilov určených na prepravu. 

 	O 	N 	Limit navrhnutý Ministerstvom práce, sociálnych vecí a rodiny SR neprimerane zvyšuje výdavky štátneho rozpočtu, pričom navrhované zvýšenie je nad rámec súčasne platného uznesenia vlády SR č. 594 z 27. júna 2001 k návrhu cenových limitov nákupu osobných motorových vozidiel pre inštitúcie financované zo štátneho rozpočtu. 	
MPSVR SR 	K Prílohe k nariadeniu vlády bod 3. časť Limit výdavkov bez dane z pridanej hodnoty 
Odporúčame v prílohe k nariadeniu vlády bod 3. časť Limit výdavkov bez dane z pridanej hodnoty nahradiť slová „30 000 eur“ slovami „43 000 eur“. 
Odôvodnenie: 
Navýšenie limitu výdavkov pre obstaranie osobných automobilov určených na prepravu 
generálnych riaditeľov a riaditeľov sekcií ministerstiev považujeme za potrebné, nakoľko ich 
služobné cesty bývajú v niektorých prípadoch aj do rôznych osád nachádzajúcich sa v ťažšie 
dostupných miestach, ku ktorým nevedie ani spevnená komunikácia. Z dôvodu hospodárnosti 
je vhodnejší dieslový motor, nakoľko má nižšiu spotrebu a zároveň je hospodárnejší pri väčšom počte najazdených kilometrov. V niektorých prípadoch sa služobnej cesty zúčastňujú 
viaceré osoby a osobné automobily bývajú plne obsadené, a preto je pre bezpečnosť a pohodlie posádky vhodnejšie auto v strednej triede (napr. Škoda Superb). Z vyššie uvedených dôvodov je problematické obstarať osobný automobil do limitu 30 000 eur bez DPH. 
 	O 	N 	Limit navrhnutý Ministerstvom práce, sociálnych vecí a rodiny SR neprimerane zvyšuje výdavky štátneho rozpočtu, pričom navrhované zvýšenie je nad rámec súčasne platného uznesenia vlády SR č. 594 z 27. júna 2001 k návrhu cenových limitov nákupu osobných motorových vozidiel pre inštitúcie financované zo štátneho rozpočtu. 	
MPSVR SR 	K Prílohe k nariadeniu vlády bod 4. časť Limit výdavkov bez dane z pridanej hodnoty 
Odporúčame v prílohe k nariadeniu vlády bod 4. časť Limit výdavkov bez dane z pridanej hodnoty nahradiť slová „20 000 eur“ slovami „43 000 eur“. 
Odôvodnenie: 
Z dôvodu navýšenia limitu výdavkov pre obstaranie osobných automobilov určených na prepravu. 
 	O 	N 	Limit navrhnutý Ministerstvom práce, sociálnych vecí a rodiny SR neprimerane zvyšuje výdavky štátneho rozpočtu, pričom navrhované zvýšenie je nad rámec súčasne platného uznesenia vlády SR č. 594 z 27. júna 2001 k návrhu cenových limitov nákupu osobných motorových vozidiel pre inštitúcie financované zo štátneho rozpočtu. 	
MPSVR SR 	K Prílohe k nariadeniu vlády bod 5. časť Limit výdavkov bez dane z pridanej hodnoty 
Odporúčame v prílohe k nariadeniu vlády bod 5. časť Limit výdavkov bez dane z pridanej hodnoty nahradiť slová „12 000 eur“ slovami „43 000 eur“. 
Odôvodnenie: 
Z dôvodu navýšenia limitu výdavkov pre obstaranie osobných automobilov určených na prepravu. 
 	O 	N 	Limit navrhnutý Ministerstvom práce, sociálnych vecí a rodiny SR neprimerane zvyšuje výdavky štátneho rozpočtu, pričom navrhované zvýšenie je nad rámec súčasne platného uznesenia vlády SR č. 594 z 27. júna 2001 k návrhu cenových limitov nákupu osobných motorových vozidiel pre inštitúcie financované zo štátneho rozpočtu. 	
NBÚ 	Všeobecne 
Odporúčame zvážiť potrebu úpravy limitu pre motorové vozidlá určené na prepravu viac ako 5 osôb (napríklad mikrobus), nakoľko z predmetného návrhu nie je zrejmé, ktorý z navrhovaných limitov sa na takúto kategóriu vozidiel vzťahuje.  	O 	N 	Osobným automobilom sa rozumie vozidlo kategórie M1, t. j. motorové vozidlo s najmenej štyrmi kolesami projektované a konštruované na prepravu osôb s maximálne ôsmimi sedadlami okrem sedadla vodiča. Limity výdavkov sa vzťahujú na všetky motorové vozidlá kategórie M1. 	
NBÚ 	§ 1 
Odporúčame do textu § 1 doplniť výnimku, v súlade s odôvodnením z pozmeňovacieho návrhu poslanca Národnej rady Slovenskej republiky p. Moiša (ktorým sa zavádza splnomocňovacie ustanovenie na vydanie tohto návrhu nariadenia), že predmetné limity sa nevzťahujú na motorové vozidlá určené na zabezpečenie plnenia úloh štátnych rozpočtových organizácií alebo štátnych príspevkových organizácií vyžadujúcich si použitie špeciálnych osobných motorových vozidiel alebo osobných motorových vozidiel so špeciálnou výbavou. 

Z hľadiska pôsobnosti Národného bezpečnostného úradu navrhujeme doterajší text § 1 označiť ako odsek 1 a doplniť ho odsekom 2, ktorý znie: 

„(2) Ustanovenia odseku 1 sa nevzťahujú na osobné automobily určené na zabezpečenie plnenia úloh Národného bezpečnostného úradu1) vyžadujúcich si použitie špeciálnych osobných motorových vozidiel alebo osobných motorových vozidiel so špeciálnou výbavou.“. 
Poznámka pod čiarou k odkazu 1 znie: 
„1) Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.“. 

Odôvodnenie: Národný bezpečnostný úrad ako ústredný orgán štátnej správy pre ochranu utajovaných skutočností, šifrovú službu a elektronický podpis plní úlohy podľa zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov a podľa zákona č. 215/2002 Z. z. o elektronickom podpise a o zmene a doplnení niektorých zákonov v znení neskorších predpisov mnohými aj technicky náročnými spôsobmi (napríklad certifikácia technických prostriedkov, zónové meranie nežiaduceho elektromagnetického vyžarovania, preprava utajovaných skutočností a šifrového materiálu, vrátane medzinárodnej prepravy, zabezpečovanie vnútornej bezpečnosti Národného bezpečnostného úradu a ďalšie). Úlohy Národného bezpečnostného úradu pritom plnia príslušníci Národného bezpečnostného úradu, ktorí sú v služobnom pomere podľa zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a plnia úlohy v oblasti ochrany a bezpečnosti Slovenskej republiky. 
 	O 	N 	Navrhované znenie ide nad rámec splnomocňovacieho ustanovenia na vydanie nariadenia vlády SR. 	
NBÚ 	K prílohe (bod 2) 
V prílohe v bode 2 odporúčame doplniť za slová „podpredsedov ostatných ústredných orgánov štátnej správy“ slová „námestníka Národného bezpečnostného úradu,“. 

Odôvodnenie: Národný bezpečnostný úrad má medzi ústrednými orgánmi štátnej správy špecifické postavenie. Na čele Národného bezpečnostného úradu nie je predseda, ale riaditeľ Národného bezpečnostného úradu. Národný bezpečnostný úrad rovnako nemá podpredsedu, ale námestníka riaditeľa Národného bezpečnostného úradu, ktorý je príslušníkom Národného bezpečnostného úradu podľa zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov. Z uvedeného vyplýva, že limit v bode 2 prílohy sa má vzťahovať aj na funkciu námestníka riaditeľa Národného bezpečnostného úradu. 
 	O 	A 	 	
MV SR 	§ 2 
Vychádzajúc zo splnomocňovacieho ustanovenia a jeho odôvodnenia (viď pozmeňovací návrh poslanca Mojša z 2 čítania pri prerokovaní návrhu zákona v NR SR žiadame z hľadiska transparentnosti, jednoznačnosti a právnej istoty vložiť za § 1 nový § 2, ktorý znie : 
„§ 2 
Limity podľa § 1 sa nevzťahujú na vozidlá, na plnenie úloh Policajného zboru podľa osobitného predpisu1), vozidlá na plnenie úloh Hasičského a záchranného zboru podľa osobitného predpisu a vozidlá na plnenie úloh Horskej záchrannej služby podľa osobitného predpisu3)“. 
Doterajší § 2 sa označí ako § 3. 
Poznámky pod čiarou číslo 1 až 3 znejú: 
„1) § 2 ods. 1 a 4 zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov. 
2) § 3 ods. 1 a 2 zákona č. 315/2001 Z. z. o Hasičskom a záchrannom zbore v znení neskorších predpisov. 
3) § 4 zákona č. 544/2002 Z. z. o Horskej záchrannej službe v znení neskorších predpisov.“. 
Odôvodnenie: 
V rámci pôsobnosti kapitoly ministerstva vnútra sa obstarávajú špeciálne osobné automobily kategórie M1, aj osobné automobily so špeciálnou výbavou a to najmä v súvislosti s plnením úloh najmä Policajného zboru a Hasičského a záchranného zboru. Pri plnení úloh Policajného zboru sú to najmä úlohy v oblasti pri ochrane základných práv a slobôd, najmä pri ochrane života, zdravia, osobnej slobody a bezpečnosti osôb a pri ochrane majetku, pri odhaľovaní trestných činov a zisťovaní ich páchateľov, pri spolupôsobení pri odhaľovaní daňových únikov, nezákonných finančných operácií, legalizácie príjmov z trestnej činnosti a financovania terorizmu, pri vykonávaní vyšetrovania o trestných činoch a skráteného vyšetrovania o trestných činoch, pri vedení boja proti terorizmu a organizovanému zločinu, pri zaisťovaní osobnej bezpečnosti prezidenta Slovenskej republiky, predsedu Národnej rady Slovenskej republiky, predsedu vlády Slovenskej republiky, predsedu Ústavného súdu Slovenskej republiky, ministra vnútra Slovenskej republiky a ďalších osôb určených zákonom alebo vládou, pri zaisťovaní ochrany diplomatických misií a ďalších objektov určených zákonom alebo vládou a spolupôsobení pri fyzickej ochrane jadrových zariadení, pri zabezpečovaní kontroly hraníc Slovenskej republiky, pri spolupôsobení pri zabezpečovaní verejného poriadku; ak bol porušený, robenie opatrení na jeho obnovenie, pri dohliadaní na bezpečnosť a plynulosť cestnej premávky a pri spolupôsobení pri jej riadení, pri odhaľovaní priestupkov a pri zisťovaní ich páchateľov, pri vykonávaní pátrania po osobách a pátraní po veciach, pri poskytovaní ochrany a pomoci ohrozenému svedkovi a chránenému svedkovi, pri vykonávaní kriminalisticko-expertíznej a znaleckej činnosti, pri spolupôsobení pri zabezpečovaní ochrany civilného letectva, pri dohliadaní na bezpečnosť a plynulosť železničnej dopravy v obvode železničných dráh a pri podieľaní sa na zisťovaní a objasňovaní príčin ohrozovania bezpečnosti a plynulosti železničnej dopravy v obvode železničných dráh, pri spolupôsobení pri zabezpečovaní bezpečnosti železničnej prepravy jadrových materiálov, špeciálnych materiálov a zariadení. Plnenie uvedených činností si vyžaduje špeciálnu výbavu vozidiel, dorozumievacích zariadení, zvukových a výstražných zariadení, označení príslušnosti k Policajného zboru a inej špeciálnej výbavy. 
Pri plnení úloh Hasičského a záchranného zboru sú to najmä úlohy v oblasti plnenia úloh štátnej správy na úseku ochrany pred požiarmi, vykonávania štátneho požiarneho dozoru, plnenie úloh pri zdolávaní požiarov, pri poskytovaní pomoci a vykonávaní záchranných prác pri haváriách, živelných pohromách a iných mimoriadnych udalostiach a pri ochrane životného prostredia, poskytovania pomoci pri ohrození života a zdravia fyzických osôb, majetku právnických osôb a fyzických osôb, vykonávania záchranných prác pri núdzovom odstraňovaní stavieb a ľadových bariér, zabezpečovania jednotného uplatňovania technických požiadaviek protipožiarnej bezpečnosti. Hasičský a záchranný zbor taktiež využíva špeciálnu výbavu a špeciálne osobné automobily pri podieľaní sa na plnení úloh pri odsune ranených a chorých najmä pri požiaroch, haváriách, živelných pohromách a iných mimoriadnych udalostiach a na poskytovaní zdravotnej starostlivosti za podmienok ustanovených v osobitných predpisoch, na zabezpečovaní núdzového zásobovania a núdzového ubytovania obyvateľstva a na poskytovaní humanitárnej pomoci, na likvidácii ohnísk nákaz zvierat, v rozsahu vymedzenom osobitnými predpismi, aj na plnení úloh integrovaného záchranného systému, civilnej ochrany, pri príprave na obranu štátu a úloh súvisiacich s mobilizačnými prípravami, na plnení úloh vedecko-technického rozvoja na úseku ochrany pred požiarmi. Plnenie uvedených činností si vyžaduje špeciálnu výbavu vozidiel, dorozumievacích zariadení, zvukových a výstražných zariadení, označení príslušnosti k Hasičskému a požiarnemu zboru a inej špeciálnej výbavy. 
Plnenie uvedených úloh vyžaduje vozidlá so špeciálnymi parametrami (výkon motora, bezpečnosť prepravovaných osôb a pod.). 
 	O 	N 	Po vzájomných diskusiách a vysvetlení Ministerstvo vnútra SR vzalo pripomienku späť. 	
MV SR 	Príloha 
V prílohe žiadame vykonať tieto úpravy: 
a) v prvej a druhej skupine odporúčame vložiť za slová „vedúcich“ slová „služobných“, 
b) do druhej skupiny žiadame doplniť „splnomocnencov vlády Slovenskej republiky“, 
c) prednostov okresných úradov v sídle kraja žiadame presunúť do tretej skupiny čím sa zjednotia limity pre všetkých prednostov okresných úradov, 
d) generálnych riaditeľov sekcií ministerstiev žiadame presunúť do druhej skupiny vzhľadom na ich funkciu a plnenie úloh v rámci celej Slovenskej republiky. 
e) do tretej skupiny začleniť „riaditeľov úradov, odborov alebo iných na ich úroveň postavených organizačných zložiek ministerstiev a ústredných orgánov štátnej správy. 
 	O 	A 	Pripomienka zapracovaná v zmysle dohody s Ministerstvom vnútra SR. 	
ÚRSO 	prílohe k návrhu nariadenia vlády, bod 1 
V tomto bode, kde je limit výdavkov bez dane z pridanej hodnoty určený na 48 000 eur žiadame, aby medzi funkcionárov, pre ktorých sa budú obstarávať osobné automobily bol zahrnutý aj predseda Úradu pre reguláciu sieťových odvetví (ďalej len „úrad“). 

Odôvodnenie : 

Úrad je podľa predpisov Európskej únie a podľa právnych predpisov Slovenskej republiky nezávislým orgánom štátnej správy s celoštátnou pôsobnosťou, zameraný na vecnú a cenovú reguláciu podnikateľských subjektov, pôsobiacich v oblasti energetiky. Táto nezávislosť sa prejavuje okrem iného aj tým, že úrad má samostatnú rozpočtovú kapitolu, jeho predsedu a členov rady na návrh vlády SR a NR SR menuje prezident Slovenskej republiky a postavenie úradu v systéme orgánov štátnej správy je nezastupiteľné a nezávislé od štátnych orgánov a od podnikateľských subjektov. Zodpovedajúc tomu je potom potrebné zohľadniť plnenie úloh úradu a potreby jeho domácej a medzinárodnej reprezentácie pri častých rokovaniach na vysokej štátnej a podnikateľskej úrovni. 	Z 	A 	 	
ÚOOÚ 	prílohe k návrhu nariadenia vlády, bod 1  
K prílohe k návrhu nariadenia vlády, bod 1 
V bode 1, kde je limit výdavkov bez dane z pridanej hodnoty určený na 48 000 eur žiadame, aby medzi funkcionárov, pre ktorých sa budú obstarávať osobné automobily bol zahrnutý aj predseda Úradu na ochranu osobných údajov Slovenskej republiky a podpredseda Úradu na ochranu osobných údajov Slovenskej republiky. 

Táto pripomienka je zásadná. 

Odôvodnenie : Úrad je podľa predpisov Slovenskej republiky orgánom štátnej správy s celoslovenskou pôsobnosťou, ktorý vykonáva dozor nad ochranou osobných údajov a podieľa sa na ochrane základných práv a slobôd fyzických osôb pri spracúvaní ich osobných údajov. Je preto potrebné zohľadniť plnenie úloh úradu a potreby jeho domácej a medzinárodnej reprezentácie najmä pri rokovaniach na vysokej štátnej úrovni. 
 	Z 	ČA 	Predseda Úradu na ochranu osobných údajov SR je zahrnutý do 2. skupiny prílohy nariadenia. Podpredseda Úradu na ochranu osobných údajov SR je zahrnutý do 3. skupiny prílohy nariadenia.